Document ID: 31995R3031

NEUVOSTON ASETUS (EY) N:o 3031/95,
annettu 22 päivänä joulukuuta 1995,
tiettyjä kalastustuotteita koskeva yhteisen tullitariffin autonomisten tullien kokonaisesta tai osittaisesta väliaikaisesta suspensiosta (1996)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 28 artiklan,
ottaa huomioon komission ehdotuksen,
sekä katsoo, että
yhteisön tiettyjen kalastustuotteiden hankinta riippuu nykyisin kolmansista maista tulevien tuotteiden tuonnista; on yhteisön edun mukaista suspendoida kokonaan tai osittain kyseisiin tuotteisiin sovellettavat tullit; jottei yhteisössä valmistettujen kilpailevien tuotteiden tuotannon kehitysnäkymiä vaarannettaisi, mutta jotta kuitenkin taattaisiin tyydyttävät hankinnat niitä käyttävälle teollisuudelle, nämä suspensiotoimenpiteet olisi toteutettava vain 1 päivästä tammikuuta 31 päivään joulukuuta 1996, ja
näiden autonomisten tullien suspendoimisesta päättää yhteisö,
ON ANTANUT TÄMÄN ASETUKSEN:
1 artikla
1. Suspendoidaan tammikuun 1 päivästä joulukuun 31 päivään 1996 liitteessä lueteltuihin tuotteisiin sovellettavat yhteisen tullitariffin autonomiset tullit kustakin tuotteesta erikseen ilmoitetulle tasolle.
2. Kyseisten tuotteiden tuonnissa sovelletaan 1 kohdassa tarkoitettua suspensiota ainoastaan sillä edellytyksellä, että jäsenvaltioiden kalastus- ja vesiviljelytuotealan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (1) 22 artiklan mukaisesti vahvistama vapaasti rajalla -hinta on vähintään yhtä suuri kuin yhteisön kyseisille tuotteille tai tuoteryhmille vahvistama tai vahvistettava viitehinta.
2 artikla
Tämä asetus tulee voimaan 1 päivänä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1995.

Labels: 2
3
15
6